تېرو ۲۴ ساعتونو کې د سرې میاشتې د فعالیتونو خبرونه: پروان: د سیاګرد ولسوالۍ په مختلفو کلیو کې پر ۱۲۰ تنو نویو ښځینه او نارینه رضاکارانو د لومړنیو روغتیایی مرستو بستې ووېشل شوې. جوزجان: ښوونیز مرکز کې د انګلیسی، ریاضی، دری او کمپیوټر برخو ۵۰ تنو ښځینه او نارینه زده کوونکی له ۴ میاشتنیو زده کړو له بشپړولو وروسته فارغ شول. هرات: د ولایتی مجامع د غړو درې میاشتنۍ غونډه ترسره شوه. بامیان: ښوونیز مرکز کې د اسلامی ښوونې، ریاضی او انګلیسی برخو کې له ۲۵۵ تنو زده کوونکو آزموینه واخیستل شوه. لغمان: د علیشنګ او علینګار په ولسوالیو کې۴۰ تنو ښځینه رضاکارانو ته د لومړنیو روغتیایی مرستو په موخه دوه ورځنی روزنیز ورکشاپ پای ته ورسېد. بغلان: نهرین ولسوالۍ کې ۲۰ رضاکارانو ته د لومړنیو روغتیایی مرستو په موخه دوه ورځنی روزنیز ورکشاپ دایر شو. کاپیسا: ښوونیز مرکز کې ۱۳۵ تنه زده کوونکی په بېلابېلو برخو کې له ۳ تر ۶ میاشتنیو زده کړو له بشپړولو وروسته فارغ شول.